CELEX: 31994R2219
Language: el
Date: 1994-09-13 00:00:00
Title: ΚΑΝΟΝΙΣΜΟΣ (ΕΚ) αριθ. 2219/94 ΤΗΣ ΕΠΙΤΡΟΠΗΣ της 13ης Σεπτεμβρίου 1994 για τον καθορισμό της υπερβάσεως της μέγιστης εγγυημένης κοινοτικής εκτάσεως βάμβακος καθώς και του μειωμένου ποσού της ενισχύσεως υπέρ των μικρών παραγωγών βάμβακος για την περίοδο 1993/94

Avis juridique important

|

31994R2219

ΚΑΝΟΝΙΣΜΟΣ (ΕΚ) αριθ. 2219/94 ΤΗΣ ΕΠΙΤΡΟΠΗΣ της 13ης Σεπτεμβρίου 1994 για τον καθορισμό της υπερβάσεως της μέγιστης εγγυημένης κοινοτικής εκτάσεως βάμβακος καθώς και του μειωμένου ποσού της ενισχύσεως υπέρ των μικρών παραγωγών βάμβακος για την περίοδο 1993/94  

Επίσημη Εφημερίδα αριθ. L 239 της 14/09/1994 σ. 0003 - 0003

ΚΑΝΟΝΙΣΜΟΣ (ΕΚ) αριθ. 2219/94 ΤΗΣ ΕΠΙΤΡΟΠΗΣ της 13ης Σεπτεμβρίου 1994 για τον καθορισμό της υπερβάσεως της μέγιστης εγγυημένης κοινοτικής εκτάσεως βάμβακος καθώς και του μειωμένου ποσού της ενισχύσεως υπέρ των μικρών παραγωγών βάμβακος για την  περίοδο 1993/94Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  τον κανονισμό (ΕΟΚ) αριθ. 1152/90 του Συμβουλίου της 27ης Απριλίου 1990 για την καθιέρωση καθεστώτος ενισχύσεως υπέρ των μικρών παραγωγών βάμβακος (1), όπως τροποποιήθηκε από τον κανονισμό (ΕΟΚ) αριθ. 2054/92 (2), και ιδίως το άρθρο 7 παράγραφος 2,  Εκτιμώντας:  ότι, βάσει του άρθρου 7 παράγραφος 2 του προαναφερθέντος κανονισμού, η Επιτροπή διαπιστώνει κάθε υπέρβαση της μέγιστης εγγυημένης κοινοτικής εκτάσεως και καθορίζει την ανάλογη μείωση του ποσού της ενισχύσεως- ότι η Επιτροπή, με βάση τις πληροφορίες που  ελήφθησαν από τα κράτη μέλη παραγωγής, διαπίστωσε για την περίοδο 1993/94 υπέρβαση της μεγίστης εγγυημένης ποσότητας που καθορίστηκε από τον κανονισμό (ΕΟΚ) αριθ. 2048/90 της Επιτροπής της 18ης Ιουλίου 1990 περί λεπτομερειών εφαρμογής του καθεστώτος  ενισχύσεως υπέρ των μικροπαραγωγών βάμβακος (3), όπως τροποποιήθηκε τελευταία από τον κανονισμό (ΕΚ) αριθ. 1908/94 (4)- ότι πρέπει, συνεπώς, να καθοριστεί αυτή η υπέρβαση όπως προβλέπεται στο άρθρο 9 παράγραφος 2 του κανονισμού (ΕΟΚ) αριθ. 2048/90 και  το μειωμένο ποσό της ενισχύσεως για την περίοδο αυτή όπως αναφέρεται κατωτέρω- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λίνου και Κανάβεως,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Για την περίοδο 1993/94 η υπέρβαση της μέγιστης εγγυημένης κοινοτικής εκτάσεως βάμβακος που αναφέρεται στο άρθρο 7 παράγραφος 2 του κανονισμού (ΕΟΚ) αριθ. 1152/90 καθορίζεται σε 120 651 εκτάρια.   Άρθρο 2  Για την περίοδο 1993/94 το ποσό της μειωμένης ενισχύσεως σε εφαρμογή του άρθρου 7 παράγραφος 2 του κανονισμού (ΕΟΚ) αριθ. 1152/90, καθορίζεται σε 93,10 Ecu ανά εκτάριο.   Άρθρο 3  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 13 Σεπτεμβρίου 1994.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 116 της 8. 5. 1990, σ. 1.  (2) ΕΕ αριθ. L 215 της 30. 7. 1992, σ. 13.  (3) ΕΕ αριθ. L 187 της 19. 7. 1990, σ. 29.  (4) ΕΕ αριθ. L 194 της 29. 7. 1994, σ. 32.